ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Νοεμβρίου 1998 σχετικά με μια συμπληρωματική χρηματοδοτική ενίσχυση της Κοινότητας στο πλαίσιο της εξάλειψης της κλασικής πανώλης των χοίρων στη Γερμανία [κοινοποιηθείσα υπό τον αριθμό Ε(1998) 3358] (Το κείμενο στη γερμανική γλώσσα είναι το μόνο αυθεντικό) (98/650/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 3,

Εκτιμώντας:

ότι εμφανίστηκαν εστίες κλασικής πανώλης των χοίρων στη Γερμανία το 1997 7 ότι η εμφάνιση αυτής της ασθένειας αντιπροσωπεύει σοβαρό κίνδυνο για το κοινοτικό ζωικό κεφάλαιο και ότι, για να συμβάλει στην εξάλειψη της νόσου το συντομότερο δυνατό, η Κοινότητα έχει τη δυνατότητα να συμμετάσχει στη χρηματοδότηση των δαπανών που πραγματοποιεί το κράτος μέλος για τις υφιστάμενες απώλειες 7

ότι η Επιτροπή έξεδωσε την απόφαση 98/60/ΕΚ (3) σχετικά με μια χρηματοδοτική ενίσχυση της Κοινότητας στο πλαίσιο της εξάλειψης της κλασικής πανώλης των χοίρων στη Γερμανία 7 ότι η απόφαση αυτή κατέστησε δυνατή την πληρωμή μιας πρώτης δόσης ως προκαταβολής, ύψους 5 εκατομμυρίων Ecu 7

ότι, στις 26 Μαΐου 1998, η Γερμανία υπέβαλε αίτηση επιστροφής για το σύνολο των δαπανών που πραγματοποιήθηκαν στο έδαφός της το 1997 7 ότι οι διατάξεις βάσει του προϋπολογισμού του τρέχοντος έτους δεν επιτρέπουν να καλυφθεί το σύνολο των επιλέξιμων δαπανών, και ότι μόνον ένα συμπληρωματικό τμήμα ύψους 2 εκατομμυρίων Ecu μπορεί να χορηγηθεί στο στάδιο αυτό 7

ότι συμπληρωματικές χρηματοδοτικές συνδρομές μπορούν να χορηγηθούν μεταγενέστερα, εφόσον η Επιτροπή ελέγξει τα στοιχεία που περιλαμβάνονται στην αίτηση επιστροφής 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Γερμανία δύναται να λάβει συμπληρωματική χρηματοδοτική συνδρομή της Κοινότητας ύψους 2 εκατομμυρίων Ecu για τις επιλέξιμες δαπάνες που πραγματοποιούνται στο πλαίσιο των μέτρων εξάλειψης των εστιών κλασικής πανώλης των χοίρων που εμφανίστηκαν κατά τη διάρκεια του έτους 1997 7

Άρθρο 2

Το ποσό της χρηματοδοτικής συνδρομής που προβλέπεται στο άρθρο 1 χορηγείται στη Γερμανία αμέσως μετά την έκδοση της παρούσας απόφασης.

Άρθρο 3

1. Η Επιτροπή, σε συνεργασία με τις αρμόδιες εθνικές αρχές, δύναται να διενεργήσει επιτόπιους ελέγχους για να βεβαιωθεί για την εφαρμογή των μέτρων και των δαπανών που πραγματοποιήθηκαν.

Η Επιτροπή ενημερώνει τα κράτη μέλη για τα πορίσματα των πραγματοποιηθέντων ελέγχων.

2. Εφαρμόζονται, τηρουμένων των αναλογιών, τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, περί της χρηματοδοτήσεως της κοινής γεωργικής πολιτικής (4).

Άρθρο 4

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 9 Νοεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 19.

(2) ΕΕ L 168 της 2. 7. 1994, σ. 31.

(3) ΕΕ L 16 της 21. 1. 1998, σ. 37.

(4) ΕΕ L 94 της 28. 4. 1970, σ. 13.